**Condoleezza Rice**, nada en Birmingham (Alabama) o 14 de novembro de 1954, é unha política republicana estadounidense.

Traxectoria
-----------

### Formación

Condoleeza naceu no Holy Family Community Hospital de Birmingham, Alabama. É filla única de John W. Rice. Jr e Angelena Ray, profesora de secundaria. Estudou na St. Mary's Academy, licenciada en artes na Universidade de Denver e doutora en Filosofía na mesma universidade en Denver.

### Comezos na política

Rice foi demócrata até 1982. Despois cambiou a republicana porque non estaba de acordo coa política exterior do presidente demócrata Jimmy Carter, e tamén por influencia do seu pai, que era republicano.

### Carreira

Foi a 66ª Secretaría de Estado dos Estados Unidos e a segunda secretaria de Estado do ex presidente George W. Bush. Ela tomou o relevo de Colin Powell o 26 de xaneiro de 2005, despois de que este renunciase. Rice foi a primeira muller afroamericana, a segunda afroamericana (despois de Powell) e a segunda muller (despois de Madeleine Albright) en servir como secretaria de Estado.

Antes de converterse en secretaria de Estado, Condoleezza Rice foi a asesora de Seguridade Nacional de Bush durante o seu primeiro mandato (2001–2005), exercendo o cargo durante os ataques do 11 de setembro. Antes de diso, foi profesora de ciencias políticas na Universidade Stanford de 1993 a 1999, onde tamén foi reitora.

### Relacións internacionais

Rice reunida co ministro S. Lavrov.
Rice foi Secretaria de Estado na década seguinte ao final da guerra fría. Tiña visitado a URSS en 1979. Aínda que deslizou certas críticas ao réxime de Vladimir Putin, en xeral mantivo boas relacións coa Federación Rusa, de quen dixo que colaboraron na chamada "guerra contra o terrorismo" e nas relacións con Oriente Medio, cando o Ministro de Exteriores Sergey Lavrov asegurou que non se oporían á resolución sobre Irán. Rice criticou máis tarde a intervención rusa en Osetia do Sur.

### Críticas á súa xestión

Condoleezza Rice saúda a William Lehigh. Durante o discurso, Rice foi interrompida repetidamente polos opositores á "guerra contra o terror". Boston College. 22 de maio de 2005.
As actividades de Condoleezza Rice na Administración de George W. Bush foron sometidas a unha dura crítica tanto nos EEUU como no estranxeiro. 

#### Sobre a guerra de Iraq

A senadora demócrata de California Barbara Boxer criticou a Rice en relación coa guerra de Iraq: *"Persoalmente, creo -esta é a miña visión- que a súa lealdade a esta operación, a xustificación desta guerra, superou o seu respecto pola verdade."* .

#### Na Universidade

Insatisfeitos coas súas políticas tentaron impedir que Rice falase en público en institucións educativas, como a Universidade de Princeton e o Boston College, cuxa administración suxeriu que Rice dimitise como profesora asociada.

#### Sobre o Katrina

Durante o paso do furacán Katrina e o agravamento da situación en Nova Orleáns, rumoreuse que Rice asistiu a unha representación en Broadway. No documental do cineasta afroamericano Spike Lee *When the Dams Collapsed*, Michael Eric Dyson criticouna: *"Ao mesmo tempo que a xente afogaba, ela camiñaba pola Madison Avenue, comprando zapatos Ferragamo. Despois foi ver Spamalot!"*

### Vida persoal

Desde 2006 até 2011 rumoreouse que mantiña unha relación co ministro canadense Peter MacKay; Rice negou o romance pero afirmou que fora un bo amigo e grazas a el continuou no seu cargo, que ela planeaba deixar.

Tamén foi vinculada polos medios ou a opinión pública cos ministros de Relacións Exteriores italiano (Massimo D'Alema) e británico (Jack Straw) e segundo ela suxeriu despois do asasinato de Muamar al-Qadafi, o líder libio tiña unha *"obsesión arrepiante"* con Rice, a quen lle fixo un álbum de fotos e un vídeo dos seus encontros con Vladimir Putin e Hu Jintao, e a quen chamaba *"flor negra na Casa Branca"* e *"princesa africana"*.

### Participación audiovisual

Rice participou no documental de 2011 *Miss Representation* ririxido e producido por Jennifer Siebel Newsom. A película explora como os medios principais contribúen á sub-representación das mulleres en posicións influentes ao facer circular retratos limitados e, a miúdo, despectivos delas.

Notas
-----

1. ↑  Bumiller, Elisabeth (2007-12-11). *Condoleezza Rice: An American Life: A Biography* (en inglés). Random House Publishing Group. ISBN 978-1-58836-679-5.
2. ↑  "Foreign Russia". *.rian.ru/world*.
3. ↑  Linzer, Dafna (2006-01-12). "Russia Won't Block U.S. on Iran" (en inglés). ISSN 0190-8286. Consultado o 2022-05-03.
4. ↑  "BBC -Liverpool - Features". *www.bbc.co.uk*. Consultado o 2022-05-03.
5. ↑  The Washington Post, 22 de xaneiro de 2005
6. ↑  *Michael Juel-Larsen* com/archives/2005/09/30/news/13275.shtml [Estudantes e membros da comunidade protestan pola visita de Rice] (*en inglés*). Daily Princetonian, 30 de setembro de 2005
7. ↑  *Steve Almond* editorial\_opinion /oped/articles/2006/05/12/condoleezza\_rice\_at\_boston\_college\_i\_quit/ Condoleezza Rice no Boston College? Saín Arquivado 07 de decembro de 2006 en Wayback Machine.. The Boston Globe, 12 de maio de 2006
8. ↑   *Jo Piazza e Chris Rovzar.*. New York Daily News 1 de setembro de 2005
9. ↑  "Michael-Eric-Dyson-Spikes-Malcolm". *www.coursehero.com*. Consultado o 2022-05-03.
10. 1 2  "Condoleezza Rice Opens Up About MacKay Romance Rumours". *HuffPost* (en inglés). 2011-12-13. Consultado o 2022-05-03.
11. ↑  Cooper, Helene (2006-09-13). "Dance of Diplomacy Is Grist for the Gossip Mill". *The New York Times* (en inglés). ISSN 0362-4331. Consultado o 2022-05-03.
12. ↑  Miss Representation (2011) na IMDb *(en inglés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Condoleezza Rice Modificar a ligazón no Wikidata*** |

### Ligazóns externas

* Biografía do Departamento de Estado dos EUA
* Biografía da Casa Branca
* Biografía Arquivado 18 de novembro de 2008 en Wayback Machine. Archived da Institución Hoover
* Perfil de BBC News

|  |  |
| --- | --- |
| Control de autoridades | 
* Wd: Q47216
* WorldCat
* VIAF: 74770818
* BIBSYS: 97018436
* BMT: 170416
* BNB: ID
* BNE: XX5411951
* BNF: 15093338z
* BRE: 3492472
* DeutscheBio: 123871913
* Discogs: 1639150
* EBID: ID
* FAST: 106240
* FemBio: 30104
* GEC: 0260339
* GND: 123871913
* ISNI: 0000 0001 1071 227X
* LCCN: n82242801
* Munzinger: 00000023244
* NDL: 01069378
* NKC: jn19990006997
* NNDB: 000024133
* NTA: 071559183
* SNAC: w6fc5sdf
* SUDOC: 072241675
* WikiTree: Rice-10913

 |